Document ID: 32012R0899

UREDBA KOMISIJE (EU) št. 899/2012
z dne 21. septembra 2012
o spremembi prilog II in III k Uredbi Evropskega parlamenta in Sveta (ES) št. 396/2005 glede mejnih vrednostih ostankov za acefat, alaklor, anilazin, azociklotin, benfurakarb, butilat, kaptafol, karbaril, karbofuran, karbosulfan, klorfenapir, klortal-dimetil, klortiamid, ciheksatin, diazinon, diklobenil, dikofol, dimetipin, dinikonazol, disulfoton, fenitrotion, flufenzin, furatiokarb, heksakonazol, laktofen, mepronil, metamidofos, metopren, monokrotofos, monuron, oksikarboksin, oksidemeton-metil, paration-metil, forat, fosalon, procimidon, profenofos, propaklor, kvinklorak, kvintozen, tolilfluanid, triklorfon, tridemorf in trifluralin v nekaterih proizvodih ali na njih ter o spremembi navedene uredbe z določitvijo Priloge V o privzetih vrednostih
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 396/2005 Evropskega parlamenta in Sveta z dne 23. februarja 2005 o mejnih vrednostih ostankov pesticidov v ali na hrani ter krmi rastlinskega in živalskega izvora ter o spremembi Direktive Sveta 91/414/EGS (1) in zlasti člena 14(1)(a) v povezavi s členom 17 ter člena 18(1)(b) Uredbe,
ob upoštevanju naslednjega:
(1)
Mejne vrednosti ostankov (MRL) za acefat, azociklotin, benfurakarb, kaptafol, karbaril, karbofuran, karbosulfan, klorfenapir, ciheksatin, diazinon, dikofol, disulfoton, fenitrotion, furatiokarb, heksakonazol, metamidofos, monokrotofos, oksidemeton-metil, paration-metil, forat, procimidon, profenofos, kvintozen, tolifluanid in tridemorf so bile določene v Prilogi II in delu B Priloge III k Uredbi (ES) št. 396/2005. MRL za alaklor, anilazin, butilat, klortal-dimetil, klortiamid, diklobenil, dimetipin, dinikonazol, flufenzin, laktofen, mepronil, metopren, monuron, oksikarboksin, fosalon, propaklor, kvinklorak, triklorfon in trifluralin so bile določene v delu A Priloge III k Uredbi (ES) št. 396/2005.
(2)
Evropska agencija za varnost hrane („Agencija“) je pripravila utemeljena mnenja o obstoječih MRL za dikofol in propaklor po členu 12(1) Uredbe (ES) št. 396/2005 s posebnim poudarkom na tveganju za potrošnike in, kadar je to primerno, za živali. Ta mnenja so bila poslana Komisiji in državam članicam ter so bila javno objavljena.
(3)
V mnenju z dne 22. avgusta 2011 (2) o difokolu Agencija ne priporoča vključitve navedene aktivne snovi v Prilogo IV k Uredbi (ES) št. 396/2005 in vključitve mejnih vrednosti ostankov iz Codex Alimentariusa (CXL) v Prilogo II k navedeni uredbi. Vseeno pa so s stališča varstva potrošnikov CXL za melone, bombaževo seme, čaj, hmelj in perutnino veljale za sprejemljive, zato jih ne bi smeli črtati iz Uredbe (ES) št. 396/2005. Vse druge MRL bi bilo treba zmanjšati na ustrezno mejo določitve (MD).
(4)
V mnenju z dne 28. julija 2011 (3) o propakloru Agencija ne priporoča vključitve navedene aktivne snovi v Prilogo IV k Uredbi (ES) št. 396/2005. Vse MRL bi bilo zato treba zmanjšati na ustrezno MD.
(5)
Vse obstoječe registracije fitofarmacevtskih sredstev, ki vsebujejo aktivne snovi iz uvodne izjave 1, so preklicane. V skladu s členom 17 Uredbe (ES) št. 396/2005 v povezavi s členom 14(1)(a) Uredbe bi bilo treba MRL za navedene aktivne snovi iz prilog II in III črtati. To ne bi smelo veljati za tiste MRL, ki ustrezajo CXL na podlagi uporabe v tretjih državah, kadar so navedene CXL sprejemljive z vidika varstva potrošnikov. Poleg tega to ne bi smelo veljati v primerih, ko so MRL natančno določene kot uvozne tolerance.
(6)
Komisija za Codex Alimentarius je 9. julija 2011 sprejela CXL za karbaril, karbosulfan in profenofos (4) za začimbe (sadje in jagodičevje). Te CXL so varne za evropske potrošnike in bi morali biti zato vključeni v Uredbo (ES) št. 396/2005 (5).
(7)
Komisija se je glede potrebe po prilagoditvi določenih MD posvetovala z referenčnimi laboratoriji Evropske unije za ostanke pesticidov. Pri številnih snoveh so navedeni laboratoriji ugotovili, da tehnični razvoj za nekatere proizvode dovoljuje določitev nižjih MD. Za tiste aktivne snovi, pri katerih bi se morale MRL znižati na ustrezno MD, bi bilo treba določiti privzete vrednosti in jih našteti v Prilogi V v skladu s členom 18(1)(b) Uredbe (ES) št. 396/2005.
(8)
Uredbo (ES) št. 396/2005 bi bilo zato treba ustrezno spremeniti.
(9)
Da bi se omogočilo normalno trgovanje s proizvodi ter njihova predelava in potrošnja, bi morala ta uredba določiti prehodne ukrepe za proizvode, ki so bili zakonito proizvedeni pred spremembo MRL in za katere je iz modela Agencije za oceno akutnega in kroničnega tveganja (6) razvidno, da je ohranjena visoka raven varstva potrošnikov.
(10)
Pred začetkom uporabe spremenjenih MRL bi bilo treba določiti primerno obdobje, v katerem se lahko države članice, tretje države in nosilci živilske dejavnosti pripravijo na izpolnjevanje novih zahtev ob spremembi MRL.
(11)
Upoštevane so bile pripombe, ki so jih glede novih MRL v okviru posvetovanj v Svetovni trgovinski organizaciji izrazili trgovinski partnerji Unije.
(12)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali, Evropski parlament in Svet pa jim nista nasprotovala -
SPREJELA NASLEDNJO UREDBO:
Člen 1
Prilogi II in III k Uredbi (ES) št. 396/2005 se spremenita, v skladu s Prilogo k tej uredbi pa se oblikuje Priloga V k navedeni uredbi.
Člen 2
Za aktivne snovi in proizvode z naslednjega seznama se Uredba (ES) št. 396/2005, kakršna je bila, preden je bila spremenjena s to uredbo, še naprej uporablja za proizvode, ki so bili zakonito proizvedeni pred 26. aprilom 2013:
1.
acefat: vsi proizvodi;
2.
azociklotin in ciheksatin: vsi proizvodi;
3.
benfurakarb: vsi proizvodi;
4.
karbaril: vsi proizvodi razen paradižnika (svežega ali zamrznjenega), portulaka, riža in namiznih oliv;
5.
karbosulfan: vsi proizvodi razen korenja (svežega ali zamrznjenega), krompirja, melone in mleka;
6.
klorfenapir: vsi proizvodi;
7.
klortal-dimetil: vsi proizvodi;
8.
diazinon: vsi proizvodi razen ananasa (svežega ali zamrznjenega), glavnatega zelja in sladkorne pese (korena);
9.
diklobenil: vsi proizvodi;
10.
dikofol: vsi proizvodi razen citrusov, paradižnika ter namiznega in vinskega grozdja;
11.
dimetipin: vsi proizvodi;
12.
dinikonazol: vsi proizvodi;
13.
disulfoton: vsi proizvodi razen pšenice;
14.
fenitrotion: vsi proizvodi;
15.
furatiokarb: vsi proizvodi razen krompirja in melone;
16.
metamidofos: vsi proizvodi;
17.
metopren: vsi proizvodi;
18.
monokrotofos: vsi proizvodi;
19.
oksidemeton-metil: vsi proizvodi;
20.
paration-metil: vsi proizvodi;
21.
forat: arašidi;
22.
fosalon: vsi proizvodi;
23.
procimidon: vsi proizvodi;
24.
profenofos: vsi proizvodi;
25.
kvintozen: vsi proizvodi;
26.
tolilfluanid: vsi proizvodi razen solate in drugih solatnic, vključno Brassicacea;
27.
triklorfon: vsi proizvodi;
28.
trifluralin: vsi proizvodi.
Člen 3
Ta uredba začne veljati dvajseti dan po objavi v Uradnem listu Evropske unije.
Uporablja se od 26. aprila 2013, razen za karbaril v sadju in jagodičevju s številčno oznako 0820000, ki spada v skupino začimb.
Ta uredba je v celoti zavezujoča in se neposredno uporablja v vseh državah članicah.
V Bruslju, 21. septembra 2012

Labels: 17
20
0
3
6